ཕྱོགས་ལས་རྣམ་རྒྱལ་གྱི་རྣམ་ཐར།
དེ་ནས་འཕགས་པ་སའི་སྙིང་བོའི་སྤྲུལ་བ་ཕྱོགས་ལས་རྣམ་རྒྱལ་གྱི་འཁྲུངས་
ཡུལ་ནི་མངའ་རིས། ཡབ་སྦྱིན་པ་དཔལ། ཡུམ་ཏིང་འཛིན་སྒྲོལ་མ་ཞེས་བྱ། དབེན་པ་
ཉམས་དགའ་བའི་ནགས་ཚལ་དུ། མེ་ཕོ་རྟའི་ལོ་ས་ག་ལ་སྐུ་བལྟམས་སོ། དེའི་ཚེ་ན་བྱ་
སྣ་ཚོགས་པས་བསུས་ནས་སྐད་སྙན་པ་སྒྲོགས་ཤིང་འཇའ་འོད་དང་བཅས་ས་གཡོས་
།དགུང་ལོ་བཞི་ལོན་ནས་དགེ་སློང་རིན་ཆེན་རྡོ་རྗེ་ལ། ཡི་གེ་ སློབ་པས་ཀློག་
མཁས་པར་གྱུར་ཏེ། སྤྱོད་འཇུག་ལ་གཟིགས་པ་ཙམ་གྱིས་གོ་དོན་ཡང་དག་པར་སྐྱེས་
སོ། །དེ་ནས་མཚོ་མ་པང་འགྲམ་དུ་རི་པའི་བླ་མ་ལ་པྲ་འབེབས་བརྒྱད་བསླབ། དེ་
ནས་ཆོས་རྗེ་རཏྣ་བྷོ་དྷི་ལ་རྡོར་ཕྲེང་གི་དབང་ཞུས། དེ་ནས་པཎྜི་ཏ་ ཨུ་མ་པ་ཏི་ལ་
ལེགས་སྦྱར་གྱི་སྒྲ་དང་སམ་ཀྲི་ཏའི་སྐད་བསླབས་སོ། །དེ་ནས་དགུང་ལོ་བརྒྱད་ནས་
ཆུ་མོ་གླང་ལོར་བླ་མ་བྱང་ཆུབ་དཔལ་གྱི་ཞབས་ཏོག་ཏུ་གཙང་ཡུལ་གློ་བོ་སྟེང་ཆེན་དུ་
བྱོན་ནས་མཁས་པ་གཙང་ནག་པ་ལ་དབུ་མ་རྩ་བ་ཤེས་རབ། དེའི་འགྲེལ་བ་ཟླ་བ་
གྲགས་པས་མཛད་པ་གསན་ནོ། །དགུང་ལོ་བཅུ་གསུམ་ལོན་པའི་དུས་སུ་རྩ་ཤེས་ཀྱི་
འགྲེལ་བ་ནག་འབྱམ་ཐུགས་ལ་འཆད་དོ། །དེ་ནས་སློབ་དཔོན་རིན་ཆེན་དཔལ་གྱིས་
མཁན་པོ་མཛད། དབུ་མ་བྱང་ཆུབ་དཔལ་གྱིས་ལས་ཀྱི་སློབ་དཔོན་མཛད་ནས་དགེ་
ཚུལ་གྱི་བསླབ་པ་བླངས་ནས་མཚན་ནི་ཆོས་ཀྱི་རྒྱལ་བོ་ཞེས་བཏགས་སོ། །དེ་ནས་བླ་
མ་རྒྱ་རས་པ་ལ་བདེ་མཆོག་དྲིལ་བུ་བའི་དབང་། སྒྲོལ་མ་ས་ལུགས་བདེ་མཆོག་སྙན་
རྒྱུད་ལ་སོགས་མང་བོ་གསན། དེ་ནས་བླ་མ་ཏང་ཤོད་པ་ལ་རྡོ་རྗེ་རྣལ་འབྱོར་མའི་
དབང་སྒྲོལ་ཁྲིད་ཞུས་སོ། །འཕན་ཡུལ་བ་གྲགས་པ་ལ་ཚད་མ་དང་ཕར་ཕྱིན་བསླབ་
པས་མཁས་པར་གྲགས་ནས། ཆུ་ཕུག་གི་དགོན་པར་གདན་དྲངས་ཏེ་བླ་མ་བྱང་ཆུབ་
194

ུ དཔལ་ལྡན་དུས་ཀྱི་འཁོར་ལོ་ཇོ་ནང་པའི་བརྒྱུད་རིམ་བླ་མའི་རྣམ་ཐར། ཞ
དཔལ་གྱི་གདན་ས་མཛད་དེ། དེར་ལོ་ངོ་གཉིས་ལ་དབུ་མ་རྩ་ཤེས་འཆད་དོ། །དེ་
ལ་སྟོད་
ནས་ཕར་ཚད་མངོན་འདུལ་གྱི་སློབ་གཉེར་མཛད་དོན་དུ་གུང་ཐང་སྐྱིད་རོང༌།
ཞོལ་བུ། ཕག་སྐོར་སོགས་ལ་མཁས་པ་མང་བོའི་དྲུང་དུ་ཐོས་པ་རྒྱ་ཆེན་པོ་མཛད་
དོ། །དེ་ནས་ཆུ་མོ་ཕག་ལོར་ས་སྐྱར་ཕེབས་ནས་བླ་མ་ཀུན་བློ་ལ་སེམས་བསྐྱེད་ཕར་
ཚད་གསན་ནོ། །དེའི་སྟོན་ཁར་བྲག་རམ་དུ་བྱོན་ནས། སློབ་དཔོན་དཀོན་བཟང་བ་
ལ་ཕར་ཚད་མངོན་གསུམ་གསན་ནས་མཁས་པར་གྲགས་སོ། །དེ་དུས་རང་སྟོང་ལ་
ཞེན་པ་ཆེན་པོ་མཛད། དེ་ནས་དགུང་ལོ་ཉེར་གཅིག་ལོན་ནས་གུང་ཐང་ཆོས་སྐོར་གླིང་
དུ་བྱོན་ནས་མཁན་པོ་དོན་གྲུབ་དཔལ་ལ་བསྙེན་རྫོགས་མཛད། དེ་ནས་གསང་ཕུ། ཞ་
ལུ། སྣར་ཐང་། དཔལ་སྟེང༌། ཁྲོ་ཕུ་ལ་སོགས་དགོན་སྡེ་ཀུན་ལ་གྲྭ་སྐོར་མཛད་དེ། སུ་ལ་
རྩོད་པ་བྱས་ཀྱང་རྒྱལ་བས། ཕྱོགས་ལས་རྣམ་རྒྱལ་ཞེས་མཁས་པའི་གྲགས་པ་ཕྱོགས་
བཅུར་ཁྱབ་བོ། །དེ་ནས་ས་སྐྱར་བྱོན་ནས་འོད་ཟེར་སེང་གེ་ཞེས་བྱ་བའི་དབང་བ་
ཞིག་གིས། བླ་མ་ཀུན་དགའ་རྒྱལ་མཚན་ལ་ཞུས་པ། གུང་ཐང་གི་ཕྱོགས་ལས་རྣམ་
རྒྱལ་ཞེས་བྱ་བའི་ཐུགས་རྒྱལ་ཅན་གཅིག་འདིར་གྲྭ་སྐོར་ལ་འོང་གི་ཞུས་པས་བླ་མ་
མཉེས་སོ། །ནངས་པར་མཁས་པ་བྱང་ཆུབ་ལ་སོགས་བཅོ་ལྔ་དང་སྒྲོ་གླེང་མཛད་པས་
རྒྱལ་ནས་ཞ་ལུར་བྱོན་ཏེ། བུ་སྟོན་པ་ལ་ཕར་ཕྱིན་གསན་ཀྱང་ཐུགས་བསྐྱེད་ལྷག་པོ་མ་
བྱུང་ངོ་། །དེ་ནས་འཕན་ཡུལ་དུ་བཀྲ་ཤིས་སེང་གེ་ལ་དབུ་མ་རྩ་ཤེས། ཤེར་འཇུག
བསྟོད་ཚོགས་རིགས་ཚོགས་རྣམས་གསན་ནོ། །དེ་ནས་ཡར་སོ་གྲ་ཐང་དུ་བྱོན་ནས།
བླ་མ་ཪ་ ཀ་བྲག་པའི་མདུན་དུ་དྲིལ་བུ་སྐོར་གསུམ། རྒྱུད་རྟོགས་བདུན་ལ་ སོགས་
གཤེད་སྐོར། ཀྱཻ་རྡོ་རྗེ་ས་ལུགས། རྔོག་ལུགས་ལ་སོགས་དབང་བཀའ་ཐམས་ཅད་ཞུས་
སོ། དེ་ནས་གཙང་ལ་བྱོན་ནས་བྲག་རམ་ལ་བཞུགས་པའི་དུས་སུ་ཆོས་རྗེ་ཀུན་མཁྱེན་
ཆེན་པོའི་གྲགས་པ་ཁྱད་པར་དང༌། གཞན་དང་མི་འདྲ་བའི་མཆོད་རྟེན་ཆེན་པོ་ངོ་
མཚར་ཅན་གཅིག་བཞེངས་ནས་ཡོད་ཟེར་བ་ཐོས་ནས། དེར་ལུང་རིགས་ཀྱི་སྒྲོ་གླེང་
གཅིག་གཏན་ལ་དབབ་དགོས་སྙམ་ནས། ཇོ་ནང་པ་ཀུན་མཁྱེན་པས་སྔ་རབས་པ་
ཕལ་ཆེར་དང་གྲུབ་མཐའ་མི་མཐུན་པའི་སྲོལ་བཏོད་པ་ཡོད་ཟེར། དེ་ལ་ལུང་རིགས་ཀྱི་
སྒྲོ་གླེང་བྱེད་པ་ལ། ཞག་འགར་ནས་འགྲོ་དགོས་གསུངས་པ་དང༌། སློབ་དཔོན་དཀོན་
195

༣ ཆོས་རྗེ་ཀུན་མཁྱེན་ཆེན་པོ་ཡབ་སྲས་བཅོ་ལྔའི་རྣམ་ཐར་ཉེ་བར་བསྡུས་པ།།
བཟང་བ་ན་རེ།
དེ་མཚུངས་པ་མེད་པའི་སྐྱེས་ཆེན་དམ་པ་ཡིན། གངས་ཅན་ཁམས་སུ་
དེ་འདྲ་མེད། དེར་བྱོན་པ་འཐད། བློ་སྐྱེད་ཆེན་པོ་འབྱུང་བ་སྲིད་གསུང་ནས། ཇོ་ནང་
དཔལ་དུ་ཕྱིན་ནས། དགེ་འདུན་རྒྱ་མཚོ་ཙམ་ལ་ཆོས་སྟོན་ཚར་ནས་སླེབ་པ་དང༌། སྐུ་
གཉེར་བ་ལ་འཕྲིན་བཙུན་པས། དེས་སྐུ་དྲུང་དུ་ཞུས་པ་དང༌། ནང་དུ་གདན་དྲངས་
ནས་ཡོལ་ བ་ ཕྱེས་ནས་ སྐུའི་ གཟི་བརྗིད་ ཀྱིས་མི་བཟོད་པར་ ཕྱག་ འཚལ་ནས་ལུས་
འདར་ཏེ། ཚུལ་ཁྲིམས་ཀྱི་དྲི་ཕུན་སུམ་ཚོགས་པ་བྲོ་བ་དང༌། མཚན་དང་དཔེ་བྱད་
འབར་བ་མཐོང་ནས། དེ་བཞིན་གཤེགས་པ་དངོས་ཀྱི་འདུ་ཤེས་བྱུང་ངོ་། །ཕྱག་རྟེན་
མཚོན་ཙམ་ཕུལ་ནས་ཆོས་རྗེ་རིན་པོ་ཆེས་མཁྱེན་བཞིན་དུ་གསུངས་པ། སྟོན་པ་གང་
ནས་འོང༌། རིགས་སུ་ཡིན་ཞེས་གསུངས་པས། རང་དབང་མེད་པར་སྐད་འདར་ནས་
ཞུས་པ། ཁོ་བོ་མངའ་རིས་པ་ཞིག་ལགས། དབུས་གཙང་གཉིས་སུ་སློབ་གཉེར་བྱེད་དུ་
འོང་བས་སློབ་གཉེར་འཕེལ་བོ་བྱུང་ལགས་ཞུས་པ་དང༌། དེ་ན་ཕན་ཚུན་གསུང་གླེང་
ཞིབ་ཏུ་མཛད་ཅིང༌། དེ་ནས་ཆོས་རྗེ་རིན་པོ་ཆེས་ཕར་ཚད་མངོན་འདུལ་རྣམས་ཀྱི་
ཤག་རལ་མཛད་པས། སྔོན་ནས་ཐོབ་ཙམ་མ་མྱོང་བའི་གསུང་རབ་ཀྱི་ལུང་འདྲེན་ཀྱང་
དཔག་མེད་གསུངས་པ་དང༌། ཕན་ཚུན་ཟབ་མོའི་གཏམ་གླེང་གིས་གང་གའི་འགྲམ་དུ་
བ་རྗེས་ཀྱི་ཆུ་ལྟར་ཐུགས་སྔ་ཆེ་ཆུང་དུ་གྱུར་ནས་ཁོ་བོ་ནི་ཆོས་གོ་བ་མ་རེད་སྙམ་ནས།
དུས་འཁོར་གྱི་སློབ་གཉེར་བྱེད་པའི་ཞུ་བ་ཕུལ་ནས། དུས་དང་བསྟུན་ནས་ཆུ་མོ་བྱ་ཡི་
ལོར། ནག་པ་ཟླ་བའི་ཉ་ལ་དུས་འཁོར་དབང་མོ་ཆེ་གནང༌། དེ་ནས་སྦྱོར་དྲུག་ལ་ཚར་
གཅིག་གསན་ནས། དེར་གོ་རྟོག་སྐྱེ་དཀའ་བ་གཅིག་བྱུང་ངོ༌། །དེའི་དབྱར་ངོས་སུ་
ཀུན་སྤངས་ཆོས་གྲགས་དཔལ་གྱི་སྐུ་དྲུང་དུ་རྒྱུད་འགྲེལ་གསན་ཅིང༌། གྲུབ་མཐའི་
གནད་འགག་སློབ་པས། གོ་རྟོག་དགའ་རབ་ཆགས་སོ། །དེ་ནས་བཟང་མ་ཏིའི་
མདུན་དུ་སྒྲ་ཀ་ལ་པའི་ལེའུ་དང་བོ་ཚར་གཅིག་གསན་སྙན་ངག་མེ་ལོང་རྒྱུད་ལ་གསན་
ནོ། །དེ་ནས་ཆོས་རྗེ་རིན་པོ་ཆེའི་སྐུ་མདུན་དུ་ཕྱི་ནང་གི་ཆོས་སྐོར་ཐམས་ཅད་ཞུས་
སོ། །དགུང་ལོ་ཉེར་བདུན་ཇོ་ནང་དཔལ་དུ་ཕེབས་པ་ཡིན་ནོ། །དགུང་ལོ་སོ་བཞི་ལ་
ལྷ་སར་བྱོན་ནས་ཇོ་ཤཱཀ་གཉིས་ལ་གསེར་ཆབ་བསྐུས་ཤིང་གསོལ་བ་གདབ། དེ་ནས་
དགོན་སྡེ་མང་བོར་བཤད་སྟོན་དུ་གདན་དྲངས་ཀྱང་མ་བཞེད་པར་ཇོ་ནང་ཉིད་དུ་
- 1967:ཀྑ

ུ༑ དཔལ་ལྡན་དུས་ཀྱི་འཁོར་ལོ་ཇོ་ནང་པའི་བརྒྱུད་རིམ་བླ་མའི་རྣམ་ཐར།
བྱོན་ནས་ཆོས་རྗེ་རིན་པོ་ཆེའི་ཞབས་དྲུང་དུ་ཕེབས། ཀུན་སྤངས་ཆོས་གྲགས་དཔལ་
བའི་དྲུང་དུ་འབུལ་ཆེན་བཀྱགས། ལོ་ཙཱ་བའི་མདུན་དུ་ཨེ་ཝཾ་སྒྲ་བསྒྲུབ་སོགས་ཆོས་མང་
དུ་ཞུས། དེ་ནས་ངམ་རིངས་སུ་གདན་དྲངས། རྒྱུད་འགྲེལ་བཙུགས། དགུང་ལོ་སོ་
དགུར་ངམ་རིངས་ཀྱི་གདན་ས་མཛད། དེར་བསྟན་འགྱུར་བཞེངས་པ་ནི། ཆུ་མོ་སྦྲུལ་
གྱི་ལོ་བྱ་ཟླའི་ཚེས་གཅིག་ལ་འགོ་བཙུགས། ཤིང་ཕོ་རྟ་ལ་ལེགས་པར་གྲུབ་ནས་ཆོས་རྗེ་
ཉིད་ཀྱིས་ཇོ་ནང་ཉིད་དུ་རབ་གནས་མཛད་པའི་ཉིན་པར་བྱང་ངམ་རིངས་སུ་ཡི་གེ་
རྣམས་ཀྱི་དབུ་ཕྱེས་ནས། དེར་ཡོད་པ་ཐམས་ཅད་ཀྱི་མིང་སྔར་ཕྱག་ནས་ཡིག་གེའི་
སྟེང་དུ་འབབ་པ་དང༌། ནམ་མཁའ་ལ་འཇའ་འོད་དང་མེ་ཏོག་གི་ཆར་བབས་སོ། །
དེའི་ཚེ་ཇོ་ནང་དུ་ཆོས་རྗེ་ལོ་ཙཱ་པ་ཞི་བར་གཤེགས་ནས། ཆོས་རྗེ་ཕྱོགས་པ་དེར་གསོལ་
བ་འདེབ་པར་བྱོན་ནས། ཇོ་ནང་གི་གདན་ས་མཛད། དེའི་བྱང་ངམ་རིངས་སུ་བྱོན་
ནས་གདན་ས་མཁན་པོ་འཕགས་པ་བཞག་ནས། ཇོ་ནང་དུ་བྱོན་ནས་ལོ་བཞིར་
གདན་ས་མཛད། །དེ་ནས་སེ་མཁར་ཆུང་དུ་བཞུགས་ནས་ཆོས་ཀྱིས་དུས་འདའ་བར་
མཛད་དོ། །དེ་ནས་ཆོས་རྗེ་ཞི་བར་གཤེགས་ནས། ཇོ་ནང་དུ་བྱོན་ནས་དུས་མཆོད་
བཙུགས། དགུང་ལོ་དྲུག་ཅུར་ཇོ་ནང་དུ་རྒྱུད་འགྲེལ་གསུངས། དགུང་ལོ་དོན་གཉིས་
སུ་ལྷ་སར་བྱོན་ནས། རྟེན་གསུམ་རྣམས་ལ་མཆོད་པ་རྒྱ་ཆེར་ཕུལ། ཡར་ལམ་མར་
ལམ་ཐམས་ཅད་དགོན་སྡེ་མང་བོས་སེར་འཕྲེང་རོལ་ཆས་བསུས་ནས་སེམས་ཅན་ལ་
ཆོས་ཀྱི་ཆར་ཕབ། དེ་ནས་ཇོ་ནང་དུ་ཕྱག་ཕེབས་ནས་ཕྱག་འབེབ་སུམ་ཆ་བསྒྲུབ་པ་པོ་
རྣམས་ལ་བསྙེན་བཀུར་མཛད། དེ་ནས་ལྷ་རྩེ་བདེ་ཆེན། ས་སྐྱ་སོགས་ལ་མང་ཇ་
བསྐོལ། དེ་ལྷག་གི་ཇ་སིག་སོ་གཉིས། ཐེར་ཕྲུག་གོས་དར་གསེར་དངུལ་རྣམས་ཆོས་
རྗེའི་དུས་མཆོད་ཀྱི་རྒྱུན་དུ་བཞག་གོ །དེ་ནས་འཇམ་དབྱངས་ཤཱཀྱ་རྒྱལ་མཚན་གྱིས་
གདན་དྲངས་སེ་མཁར་ཆུང་དུ་བྱོན་པའི་ལ་མ་འདར་དུ་ཕེབས་ནས། མུན་རུབ་ནས་
ཞབས་ཏོག་བ་རྣམས་ན་རེ། དོ་ནུབ་ཆུ་ལ་མི་ཐོན་པས་འདིར་བཞུགས་དགོས་ཟེར་ན།
བདུད་བྱང་པ་སིད་དྷིས་ལམ་དགུག་ཏུ་ཡོད་དོ། །ད་ལྟ་ཉིད་དུ་ཕར་ཀ་ལ་ཐོན་དགོས་
གསུངས་ནས། གྲུ་མཁན་ལ་འབོད་ཟེར་ནའང་ཆོས་རྗེ་དེ་ལ་མ་འབོད་ཆུ་འགྲམ་ལ་
ཚོལ་དང་གྲུ་རྙེད་དོ་གསུངས་ནས། བཙལ་བས་ཀོ་བ་རྙེད་དེ་དཔོན་སློབ་ཐམས་ཅད་
197

༧༣༤ ཆོས་རྗེ་ཀུན་མཁྱེན་ཆེན་པོ་ཡབ་སྲས་བཅོ་ལྔའི་རྣམ་ཐར་ཉེ་བར་བསྡུས་པ།
ཕར་གར་ཐོན་ནས། མཁར་ཆུང་ལ་སླེབས་ནས་ནམ་ལང་བས། ཆུ་འགྲམ་དུ་དམག་
གིས་གང་བར་འདུག ཞེས་སོགས་ཐུགས་ཤེས་མང་བོ་ཡོད་དོ། །ཕར་ཕྱིན་གྱི་ཊཱི་ཀ་ལ་
སོགས་གསུང་ཆོས་དཔག་མེད་མཛད། དེ་ནས་དགུང་ལོ་གྱ་གཅིག་བཞེས་པའི་ཚེ། ས་
ག་ཟླ་བའི་ཚེས་བཅུ་གཅིག་གི་ཉི་འོད་ཤར་ཙམ་ནས་ཞི་བར་གཤེགས་སོ།
།འོད་ཟེར་
དཀར་བོ་དར་ཡུག་བརྐྱངས་པ་ལྟ་བུ། ནམ་མཁའ་ནས་གཟིམ་ཁང་སྟེང་དུ་ཟུག་པ་
དང༌། ནམ་མཁའི་ཁམས་ཐམས་ཅད་དུ་འཇའ་འོད་སྣ་ཚོགས་པས་ཁྱབ་པར་གྱུར་
ཏོ། །ཞག་བཞི་ལོན་ནས་ཁམས་དཀར་སྟེང་དང་དམར་པོ་ཆུ་ལམ་དུ་འོང༌། ཚེས་བཅུ་
དྲུག་གི་ཉི་ཤར་སྤུར་སྦྱངས་ནས། ཚེས་ཉེར་ལྔར་གདུང་ཁང་བསིལ་ཏེ། ལྟག་པར་རྡོ་རྗེ་
འཇིགས་བྱེད་ཕྱག་མང༌། ཕྱག་ངར་དུ་རྗེ་བཙུན་སྒྲོལ་མ། དཔྲལ་བར་དུས་འཁོར་ཡབ་
ཡུམ། ཐུགས་ལྗགས་སྤྱན་གསུམ། དུང་དཀར་ནས་འབྲུ་ཙམ་དྲུག རིང་བསྲེལ་དཔག་
ཏུ་མེད་དོ། །དེ་ནས་གཤེགས་རྫོང་ཡང་དག་པར་གྲུབ་པོ། །དུས་གསུམ་མཁྱེན་པའི་
རྣམ་ཐར་འདི་དག་ལ། །མཐོང་ཐོས་དད་པས་སྤུ་ལང་གྱུར་བ་རྣམས། །རྟག་པར་
ཆོས་རྗེའི་ཞབས་དྲུང་སྐྱེ་བ་དང༌། །ལུང་རིགས་ཟབ་མོའི་ཆོས་ལ་དབང་འབྱོར་ཤོག །
ཅེས་ཁམས་སུམ་ཆོས་ཀྱི་རྒྱལ་བོའི་རྣམ་ཐར་ཕྱོགས་འགོ་སྨོས་ཙམ་སྟེ་ལྔ་བའོ།། །།
198

དཔལ་ལྡན་དུས་ཀྱི་འཁོར་ལོ་ཇོ་ནང་པའི་བརྒྱུད་རིམ་བླ་མའི་རྣམ་ཐར།